આ સપ્તાહે તમે પડતર કામો ફટાફટ પતાવતા જશો અને તમારી કાર્યક્ષમતા પણ વધશે. આપને ઇન્વેસ્ટમેન્ટ કરવાની ઇચ્છા થશે. કદાચ આપ શેર- સટ્ટા, લોટરીમાં પણ નસીબ અજમાવશો. સાવધાન! આપની જન્મ કુંડળીમાં યોગ ન હોય તો આ બધી વસ્તુઓથી દૂર રહેવું. રોકાણમાં હંમેશા લાંબાગાળાનું જ આયોજન કરવું. જો આપના ઘરમાં વાસ્તુદોષ હોય તો તેને દૂર કરવા આખા મીઠાના ગાંગડાને પાણીમાં નાખી તે પાણીના પોતા કરવાથી ઘરમાં રહેલી નેગેટીવ એનર્જી ધીરે- ધીરે દૂર થશે અને ઘરનું વાતાવરણ પોઝિટીવ થતું જશે. વિદેશ સંબંધિત કામો ગતિ પકડશે પરંતુ સફળતા પહેલા અવરોધોનો સામનો કરવો પડશે. આવા સમયે તમે ધ્યાન, મેડીટેશન, તંત્ર-મંત્ર, યજ્ઞો, અનુષ્ઠાનનો સહારો લેશો. તમારામાં ઉદારતા વધશે. વાહન ખરીદવાનું આયોજન કરતા જાતકોએ શક્ય હોય તો વ્હાઇટ, ચમકીલું, ઓફ વ્હાઇટ વાહન લેવું. ગણેશજી આપને સપ્તાહના અંતિમ ચરણમાં થોડો આરામ કરવાની સલાહ આપે છે. જો આપ એવું નહીં કરો તો તબિયત બગડતા વાર નહીં લાગે. ઘડીમાં આનંદ અને ઘડીમાં દુ:ખ થાય. આમ આત્મા અને મન વચ્ચે આપ અટવાયા કરશો. આવા સમયે તમને શરીરમાં સ્ફુર્તિનો અભાવ પણ વર્તાય. બધું હોવા છતાં ચહેરા પર રોનક ન દેખાય.